БАТЛАВ.

 НИЙСЛЭЛИЙН ӨМЧИЙН ХАРИЛЦААНЫ

 ГАЗРЫН ДАРГА .........................Ч.ОДНАСАН

**НИЙСЛЭЛИЙН ӨМЧИТ ЕРӨНХИЙ БОЛОВСРОЛЫН СУРГУУЛИЙН**

**БАЙРАНД ЦАЙНЫ ГАЗАР БОЛОН “ҮДИЙН ЦАЙ”**

**ХӨТӨЛБӨРИЙГ ХЭРЭГЖҮҮЛЭГЧИЙН**

**ТҮРЭЭСИЙН ГЭРЭЭ**

2018 оны 08 сарын 31-ний өдөр                 № ......                             Улаанбаатар хот

Түрээсийн гэрээг Нийслэлийн Өмчийн харилцааны газрыг төлөөлж: Захиргаа, санхүүгийн хэлтсийн мэргэжилтэн А.Эрдэнэмөнх; өмч эзэмшигчийг төлөөлж **.....................** **дүүргийн .................... сургуулийн захирал ..................,** түрээслэгчийг төлөөлж **...................... ХХК-ийн /РД:........... /захирал ..................** нар нийслэлийн өмчийн эд хөрөнгө болох **..... м2** талбай бүхий өрөөг **“цайны газар”**-ын зориулалтаар түрээслүүлж, түрээслэхээр харилцан тохиролцож,  дараах нөхцөлөөр байгуулав.

**Нэг. Нийтлэг үндэслэл**

1.1. Нийслэлийн Өмчийн харилцааны газар, түрээслүүлэгч, түрээслэгч нар Иргэний хууль, Төрийн болон орон нутгийн өмчийн тухай хуулийн 28 дугаар зүйл, Бага дунд боловсролын тухай хуулийн 20 дугаар зүйлийн 20.1.7, Засгийн газрын 2001 оны 134 дүгээр тогтоол, Нийслэлийн Иргэдийн Төлөөлөгчдийн Хурлын Тэргүүлэгчдийн 2010 оны 26 дугаар тогтоол, Нийслэлийн Иргэдийн Төлөөлөгчдийн Хурлын Тэргүүлэгчдийн 2014 оны 65 дугаар тогтоолоор батлагдсан “Нийслэлийн өмчийн эд хөрөнгийг түрээслүүлэх журам”, БСШУЯ, Эрүүл мэндийн сайдын 2006 оны 379/341 дүгээр тушаал, “Хоолны газрын нийтлэг журам”, “Ерөнхий боловсролын сургуулийн үдийн цай хөтөлбөрийг хэрэгжүүлэхэд мөрдөх журам”, “Нийтээр нь үйлчлэх хоол үйлдвэрлэл, үйлчилгээнд мөрдөх эрүүл ахуйн дадал” болон холбогдох бусад хууль, журмыг мөрдлөг болгон ажиллана.

1.2. Гэрээг нийслэлийн Өмчийн харилцааны газар, өмч эзэмшигч, түрээслэгч талууд  байгуулна.

1.3. Түрээслүүлэгч нь түрээсэлж буй өөрийн санхүүгийн тайланд бүртгэлтэй “Өмч эзэмшлийн гэрээ”- гээр эзэмшиж байгаа барилга байгууламж дах илүүдэлтэй ажлын байр, талбай гэх мэт үл хөдлөх, хөдлөх эд хөрөнгийг /цаашид “түрээсэлсэн эд хөрөнгө” гэх/ түрээслэгчид эзэмшүүлж, ашиглуулахдаа нийслэлийн Өмчийн харилцааны газрын мэргэжилтэнг байлцуулан актаар хүлээлгэн өгч,түрээслэгч түүнийг хүлээн авна. Түрээсэлсэн эд хөрөнгө нь **.........................................................**

( Түрээсэлсэн эд  хөрөнгийн  байршил,  хаяг )

байрлах бөгөөд  **... м2**  талбай бүхий  өрөө /тасалгаа/-тэй  байна.

1.4.Түрээсэлсэн эд хөрөнгийн хүлээлцсэн акт, түрээсийн төлбөрийн хэмжээ, барьцааны хөрөнгө, сонгон шалгаруулалтын шийдвэрийг хавсралтанд зааж өгөх бөгөөд энэ нь энэхүү гэрээний салшгүй хэсэг байна.

1.5. Түрээсэлсэн эд хөрөнгө **................. дүүргийн .................. сургуулийн .... дугаар байрны** ..... дүгээр давхарт байрлана.

1.6. Түрээсэлсэн эд хөрөнгийн 1 м2 талбайн үнэ **............ төгрөг /мөнгөн дүнг үсгээр бичнэ/**

1.7. Түрээсэлсэн эд хөрөнгө нь цаашид ашиглаж болох хэвийн нөхцөлд байна.

1.8. Түрээсэлсэн эд хөрөнгийг цаашид гэрээнд заасан зориулалтаар  ашиглана.

**Хоёр. Нийслэлийн Өмчийн харилцааны газрын эрх үүрэг**

2.1. Нийслэлийн Өмчийн харилцааны газар нь түрээслүүлэгчийн түрээслэгчтэй байгуулсан гэрээг баталгаажуулна.

2.2. Түрээслэгчээс авч буй түрээсийн төлбөрийн 60 хувийг Нийслэлийн Өмчийн харилцааны газрын нийслэлийн төрийн сан банкны 100200000956 дугаар дансанд авч сар бүр Нийслэлийн Төрийн санд төвлөрүүлнэ.

2.3. Түрээсэлсэн эд хөрөнгөд засвар үйлчилгээ хийх зөвшөөрөл олгож, хяналт тавина.

2.4. Өмч эзэмшигч болон түрээслэгч гэрээний үүргээ хэрхэн биелүүлж байгааг мэргэжлийн байгууллагуудтай хамтран хяналт тавьж ажиллана.

2.5. Нийслэлийн Өмчийн харилцааны газар нь өмч эзэмшигч, түрээслэгч энэхүү гэрээгээр хүлээсэн үүргээ зөрчсөн тохиолдолд гэрээг дангаараа цуцлах эрхтэй.

**Гурав. Өмч эзэмшигчийн эрх, үүрэг**

3.1. Өмч эзэмшигч нь түрээслэгчийн зүгээс гэрээний үүргээ хэрхэн биелүүлж  байгаад хяналт тавьж, эд хөрөнгийн ашиглалт, хамгаалалт, хөлс төлөлтийн талаар гарсан зөрчлийг арилгуулахаар шаардлага тавих, хохирлыг нэхэмжлэх эрхтэй.

3.2. Түрээслэгч гэрээгээр хүлээсэн үүргээ ноцтой зөрчсөн, түрээсийн төлбөрөө хугацаанд нь барагдуулахгүй удаа дараа шаардуулах, төлбөрийн чадваргүй болсон тохиолдолд өмч эзэмшигч гэрээг Өмчийн харилцааны газартай зөвшилцөж цуцална. /ноцтой зөрчилд: тус гэрээний 10.1.1, 10.1.3, 10.1.7, 10.1.9, 10.1.10 заалт орно/

 3.3. Түрээсийн гэрээг цуцлах тухай саналаа түрээслүүлэгч нийслэлийн Өмчийн харилцааны газарт 7 хоногийн дотор мэдэгдэх үүрэгтэй. Үүргээ биелүүлээгүйн улмаас гарах хохирлыг түрээслэгч бүрэн хариуцна.

3.4. Түрээслүүлэгчид урьдчилан мэдэгдэлгүйгээр түрээслэгчийн санаачлагаар гэрээг хугацаанаас өмнө цуцалсан тохиолдолд түрээслүүлэгч учирсан хохирлоо нэхэмжлэх эрхтэй бөгөөд түрээслэгч нь түрээсийн гэрээний хугацаа дуусахаас өмнө түрээсэлсэн эд хөрөнгийг түрээслүүлэгчид буцаан өгөх үүрэгтэй ба энэ нь түүнийг гэрээний хугацаа дуусах хүртэл хугацааны түрээсийн төлбөрөөс чөлөөлөх үндэслэл болохгүй.

3.5. Түрээслэгч түрээсэлж байгаа эд хөрөнгөө **хүлээлгэн өгөлгүй** гарсан бол 5 хоногийн дотор нийслэлийн Өмчийн харилцааны газарт бичгээр мэдэгдэнэ.

3.6. Түрээсэлсэн эд хөрөнгөнд өмч эзэмшигчээс үл шалтгаалан осол гарвал түүний үр дагаврыг арилгах шаардлагатай бүхий л арга хэмжээг нэн даруй авна.

3.7. Түрээсэлсэн эд хөрөнгийн өмчлөх эрхийг шилжүүлэх, концессын жагсаалтанд орж концессоор хэрэгжүүлэх, хувьчлах шийдвэр гарах, барилгын хийц хэсэгт өөрчлөлт оруулахаар шийдвэрлэгдсэн тохиолдолд энэ тухай Түрээслэгчид 30 хоногийн өмнө бичгээр мэдэгдэнэ.

3.8. “Үдийн цай” хөтөлбөрт хамрагдсан хүүхдийн тоог ирцээр баталгаажуулж түрээслэгчид сар бүр санхүүжилтийг олгоно.

3.9 “Үдийн цай” хөтөлбөрийн хэрэгжилт, цайны газрын үйл ажиллагааны талаар эцэг эх, сурагчдаас сэтгэл ханамжийн судалгаа авч, үйл ажиллагаанд хяналт тавьж ажиллах.

**Дөрөв. Түрээслэгчийн эрх, үүрэг**

4.1. Түрээсэлсэн эд хөрөнгийг зориулалтын дагуу ашиглаж, урсгал засварыг хариуцна.

4.2. Түрээсэлсэн эд хөрөнгөнд учирсан гэмтэл хохирлыг бүрэн хариуцаж, арилгах үүрэг хүлээнэ.

4.3**.** “Нийслэлийн өмчийн эд хөрөнгийг түрээслүүлэх журам”-ын дагуу урсгал засварыг түрээслэгч бүрэн хариуцаж, их засвар хийх тохиолдолд НӨХГ-аас заавал зөвшөөрөл авна. Нийслэлийн өмчийн эд хөрөнгөнд зөвшөөрөлгүй хийсэн их засварын хөрөнгийг гэрээг цуцалсны дараа түрээслэгч нь буцаан авах эрхгүй.

4.4. Түрээслэгч нь түрээсэлсэн эд хөрөнгийг барьцаалах, түүгээр баталгаа гаргах, дамжуулан түрээслэхийг хориглоно. Энэ нь гэрээг цуцлах нэг үндэслэл болно.

4.5. Түрээсэлсэн эд хөрөнгийг даатгуулах асуудлыг түрээслэгч өөрөө хариуцна.

4.6. Түрээслэгч нь холбогдох хууль, журам, энэхүү гэрээг мөрдөж ажиллана.

4.7. Гэрээний хугацаа дууссанаар түрээсэлсэн эд хөрөнгийг түүнээс салгаж үл болох хөрөнгө, засварын хамт түрээслүүлэгчид актын дагуу хүлээлгэн өгнө.

4.8. Түрээслэгч түрээсийн төлбөрийг өмч эзэмшигч болон түрээслүүлэгчийн дансанд гэрээнд заасан нөхцөлийн дагуу бүрэн төвлөрүүлнэ.

4.9. Цайны газрын орчны талбай, барилга байгууламжийн засвар, үйлчилгээ, цэвэрлэгээ, тоног төхөөрөмжийн аюулгүйн ажиллагааны үзлэг, хог хаягдал зайлуулах, хортон шавжийн усгталыг эрүүл ахуй, хөдөлмөр хамгааллын зохих норм дүрмийн дагуу хийнэ.

4.10. Ундны ус нь “Ундны ус. Эрүүл ахуйн шаардлага, түүнд тавих хяналт. MNS0900:1992” стандартын шаардлагыг хангасан байна.

4.11. Хоол үйлдвэрлэл, үйлчилгээний үйл ажиллагаанд хоолны газрын ариун цэврийн нийтлэг дүрмийг мөрдөж, хоолноос дээж авч бүртгэл хөтөлнө.

4.12. Эрх бүхий байгууллагаас /Хувь хүнээс түүхий эд худалдан авахыг хязгаарлах/ баталгаажуулсан, эрүүл ахуйн шаардлага хангасан түүхий эд, хүнсний бүтээгдэхүүнээр хангаж, тээвэрлэлтийн болон хадгалалтын горимыг чанд сахина.

4.13. Цайны газарт ажиллагсад нь эрүүл мэндийн үзлэгт жилд 2 удаа заавал хамрагдсан байна.

4.14. Цайны газрын ажиллагсдын орон тоог тухайн сургуулийн “Үдийн цай” хөтөлбөрт хамрагдах хүүхдийн тооноос хамааруулан шийднэ.

4.15. Хоол үйлдвэрлэл, үйлчилгээний үндсэн ажлыг зөвхөн тухайн чиглэлээр дээд мэргэжил эзэмшсэн хоол зүйч эсвэл нийтийн хоолны технологич удирдан гүйцэтгэнэ.

4.16. Цайны газарт ажиллах бэлтгэгч, угаагч нь эрүүл ахуй, шим тэжээлийн чиглэлээр сургалтад суусан байна.

4.17. Цайны газарт ажиллагсад нь хөдөлмөр хамгаалал, техник аюулгүйн ажиллагааны зааварчилгаа болон хүнсний эрүүл ахуй, хоол хүнсээр дамжих өвчин эмгэгийн талаар болон түүнээс урьдчилан сэргийлэх зохих хэмжээний мэдлэгтэй байна.

4.18. Шинжлэх ухаан технологийн их сургууль, боловсрол шинжлэх ухааны яам, “үдийн хоол” хөтөлбөрийг хэрэгжүүлэх ажлын нэгжээс бэлтгэн гаргасан “ерөнхий боловсролын сургуулийн хоол үйлдвэрлэл, үйлчилгээ” номыг гарын авлага болгон ажиллана.

4.19. Боловсрол, соёл, шинжлэх ухааны сайд, Эрүүл мэндийн сайдын хамтарсан 2005 оны 226/296 дугаар тушаалын 3 дугаар хавсралтаар тогтоосон “Үдийн цай” дах шим тэжээлийн бодис, илчлэгийн хэмжээг баримтлан мэргэжлийн хоол зүйч “Үдийн цай”-ны цэс, технологийн картыг долоо хоног бүрээр боловсруулж сургуулийн захирлаар батлуулна.

4.20. Хүнс тэжээлийн амин дэм, илчлэг болон зөв зохистой хооллох дэглэмийн талаар хөтөлбөр хэрэгжүүлэгч ажиллагсад болон сурагчид, эцэг эхэд зөвлөгөө өгөх, хөтөлбөр төлөвлөгөөтэй түүнийг хэрэгжүүлэх мэргэжлийн боловсон хүчинтэй байна.

4.21. Зориулалтын гал тогоогүй сургуулиудад гэрээний 4.19 дүгээр заалтад дурдсан цэсийн дагуу зориулалтын хоол үйлдвэрлэл үйлчилгээ явуулах зөвшөөрөлтэй, эрүүл ахуйн шаардлага хангасан орчинд хоол боловсруулж, дэвшилтэт технологи ашиглан бэлдсэн сав баглаа боодолтойгоор нийлүүлэх боломжтой байна.

4.22. Түрээслэгч түрээсийн гэрээг цуцлах тухай түрээслүүлэгчид 7 хоногийн дотор мэдэгдэх үүрэгтэй. Үүргээ биелүүлээгүйн улмаас гарах хохирлыг түрээслүүлэгч бүрэн хариуцна.

4.23. Түрээслэгч нь сүү , цагаан идээ болон орон нутагт ургадаг жимс, жимсгэнийн шүүс, баяжуулсан гурилаар хийсэн хүнсийг цэсэнд түлхүү оруулах, цэсэнд буй хүнсний бүтээгдэхүүний сард орох давтамжийг хоёроос илүүгүй байхаар тооцно.

4.24. Үдийн цайны хүнсний хангамжид гарал үүсэл нь баталгаажсан, эрүүл ахуй, чанар стандартын шаардлага хангасан дотоодын үйлдвэрийн түүхий эд, бараа бүтээгдэхүүн нийлүүлнэ.

4.25. Эрүүл мэндийн сайдын 2017 оны А-74 дугаар тушаал “Хоногийн хоолны хүнсээр авбал зохих илчлэг, үндсэн шимт бодис, аминдэм, эрдэс бодисын зөвлөмж хэмжээ батлах тухай”-ыг мөрдөж, хүүхдийн бие физиологийн онцлогт тохирсон, зохистой шим тэжээл бүхий хоол ундаагаар ханган, мөрдөж ажиллах.

**Тав. Түрээсийн төлбөр, тооцоо**

5.1. Түрээсээр эзэмшүүлж буй хөрөнгийн түрээсийн төлбөрийг “Нийслэлийн өмчийн эд хөрөнгийг түрээслүүлэх журам”-ын 1.11 дэх заалтын дагуу тогтоох бөгөөд зах зээлийн үнэ ханшийг үндэслэн жил бүр шинэчлэнэ.

5.2. Түрээслэгч нь түрээсийн төлбөр, ашиглалтын зардал, бусад төлбөрийг гэрээнд заасан хуваарийн дагуу сар бүрийн **25-ны өдрөөс өмнө** өмч эзэмшигч ................................................ дугаар дансанд, түрээслэгчийн нийслэлийн төрийн сан банкны 100200000956 дугаар дансанд төлнө.

5.3.Түрээсийн төлбөрийн нийт дүн /сараар/ **............** төгрөг, /жилээр/ **............** төгрөг байна.

5.4. Түрээсийн төлбөрийн тооцоог маягт 1-д заасны дагуу түрээсэлсэн эд хөрөнгө тус бүрээр гаргаж гэрээнд хавсаргана.

5.5.Түрээслэгч нь түрээсийн төлбөрийг гэрээнд заасан хуваарийн дагуу төлөх үүрэгтэй бөгөөд үүргээ биелүүлээгүй бол хугацаа хэтрүүлсэн хоног тутамд гүйцэтгээгүй үүргийн үнийн дүнгийн 0.5 хувиар тооцож алданги ногдуулна.

**Зургаа. Гэрээний үйлчлэх хугацаа**

6.1. Энэхүү гэрээ нь **2018** оны **09** дүгээр сарын **01**-ний өдрөөс **2019** оны **05** дугаар сарын **31**-ний өдрийг дуустал хүчин төгөлдөр байна.

**Долоо. Хариуцлага**

7.1. Талууд нь гэрээний үүргийн биелэлтийн хүрээнд харилцан хариуцлага хүлээх бөгөөд нэг тал нь үүргээ биелүүлээгүй бол хууль, журам болон гэрээний дагуу хариуцлага хүлээнэ.

7.2. Түрээслэгчийн үйл ажиллагаанд нийслэлийн мэргэжлийн хяналтын газар байнга хяналт тавин ажиллаж, гэрээг цуцлах үндэслэл байгаа эсэхэд дүгнэлт гаргана.

7.3. Түрээслэгч нь түрээсийн гэрээний хугацаанаас өмнө гэрээг цуцалсан, түрээсэлсэн эд хөрөнгийг түрээслүүлэгчид буцаан өгсөн тохиолдолд гэрээний хугацаа дуусах хүртэл түрээсийн төлбөрөөс чөлөөлөгдөхгүй.

**Найм. Маргааныг шийдвэрлэх**

8.1. Талууд энэхүү гэрээний үүргийн биелэлттэй холбогдон гарсан маргааныг эвийн журмаар шийдвэрлэнэ.

8.2. Маргааныг эвийн журмаар шийдвэрлэж чадахгүй нөхцөлд ажлын байрыг албадан чөлөөлөх, төлбөр тооцоог барагдуулах ажиллагааг хууль тогтоомжид заасны дагуу хуулийн байгууллагад хандаж шийдвэрлүүлнэ.

**Ес. Давагдашгүй хүчин зүйл**

9.1. Гэнэтийн буюу давагдашгүй хүчин зүйлийн улмаас түрээслүүлсэн эд хөрөнгийн чанар байдал алдагдвал талууд тохиролцож түрээсийн төлбөрийн хэмжээг өөрчилж болно.

   **Арав. Гэрээг цуцлах үндэслэл**

10.1. Дараах тохиолдолд **түрээслүүлэгч нь** түрээсийн гэрээг цуцална. Үүнд:

10.1.1 Түрээслэгч түрээсийн төлбөрөө хоёр сар хүртэл хугацаагаар төлөөгүй, 2 ба түүнээс дээш удаа гэрээний 5.2 дах хэсгийг зөрчсөн,

10.1.2.  Эрх бүхий байгууллагаас тухайн эд хөрөнгийг өөр байгууллагад шилжүүлэх, концессын жагсаалтанд орж концессоор хэрэгжүүлэх, хувьчлах шийдвэр гарсан,

10.1.3. Түрээслэгч  тал гэрээний  үүргээ дараахи байдлаар зөрчсөн. Үүнд:

а/ Түрээслэгч эд хөрөнгийн ашиглалт үйлчилгээний шаардлагыг хангахгүй байх,  дамжуулан түрээслэх, зөвшөөрөлгүйгээр засвар хийх, эд хөрөнгийн төлөвлөлт, зориулалтыг дур мэдэн өөрчилсөн.

б/ Түрээслэгч нь түрээсэлсэн эд хөрөнгийг эвдэж гэмтээх, түрээслүүлэгчийн зөвшөөрөлгүйгээр бусдад шилжүүлсэн болон барьцаалсан.

10.1.4. Гэрээ болон “Нийслэлийн өмчийн эд хөрөнгийг түрээслүүлэх журам”-ын 4 дүгээр заалтад заасан нөхцөл байдал үүссэн тохиолдол бусад хуульд заасан нөхцөл бүрдсэн.

10.1.5. Гэрээг хугацаанаас нь өмнө цуцлах үндэслэл бүрдвэл Түрээслүүлэгч түрээслэгчид зөрчлийг арилгах, эсвэл гэрээг цуцлах талаар 30 хоногийн хугацаатай мэдэгдэл өгнө.

10.1.6. Түрээслэгч нь гэрээг хугацаанаас нь өмнө цуцлах үндэслэл бүрдсэн тохиолдолд дараагийн түрээслэгчийг сонгон шалгаруулах хүртэлх хугацаанд үйл ажиллагааг хэвийн явуулна. Үйл ажиллагааг зогсоосноос үүсэх үр дагаварыг түрээслэгч тал бүрэн хариуцна.

10.1.7. Түрээслэгч нь эрүүл ахуй, халдвар хамгааллын норм стандарт хангаагүй, хангахгүй нь **мэргэжлийн байгууллагын дүгнэлтээр тогтоогдсон** тохиолдолд түрээсийн гэрээг хугацаанаас нь өмнө дуусгавар болгож учирсан хохирлыг бүрэн хэмжээгээр нөхөн төлүүлнэ.

10.1.8 Түрээслэгч нь энэхүү гэрээний үүргээ зөрчсөн нь аль нэг талын дүгнэлтээр тогтоогдсон,

10.1.9 Энэхүү гэрээг дүгнэх ажлын хэсгийн дүгнэлтээр **“Хангалтгүй”** үнэлгээ авсан.

10.1.10 “Үдийн цай” хөтөлбөрийн хэрэгжилт, цайны газрын үйл ажиллагааны талаар эцэг эх, сурагчдаас авсан сэтгэл ханамжийн судалгаагаар судалгаанд хамрагдагсдын 60-аас дээш хувь нь хангалтгүй үнэлгээ өгсөн;

**Арван нэг. Бусад зүйл**

11.1. Түрээсийн гэрээг жил бүрийн эцэст хоёр тал харилцан дүгнэж, цаашид гэрээг сунгах эсэх,өөрчлөлт оруулах зэрэг асуудлыг тохиролцон тэмдэглэл үйлдэж баталгаажуулна.

11.2. Талууд тохиролцон гэрээнд нэмэлт өөрчлөлт оруулж болно. Энэ тухай саналаа нөгөө талд 14-өөс доошгүй хоногийн өмнө мэдэгдэнэ.

11.3. Түрээсэлж байгаа эд хөрөнгийн нэр төрөл, тоо, чанар, бүтэц, бүрэн бүтэн байдлыг тодорхойлсон тайлбар жагсаалт, акт баримтыг гаргах бөгөөд эдгээр  баримтууд нь энэхүү гэрээний салшгүй хэсэг болно.

11.4. Гэрээг гурван хувь үйлдэн талууд гарын үсэг зурагдсанаар гэрээ хүчин төгөлдөр болж мөрдөгдөнө.

11.5. Талуудын  харилцах  банк  болон  төлбөр хийх дансны талаарх мэдээлэл:

Жич: “Ерөнхий боловсролын сургуулийн “Үдийн цай” хөтөлбөрийг хэрэгжүүлэхэд мөрдөх журам” нь энэхүү гэрээний салшгүй хэсэг байна.

**Гэрээний талууд**:

Нийслэлийн Өмчийн                    Өмч эзэмшигчийг                       Түрээслэгчийг

харилцааны газрыг төлөөлж:  төлөөлж:

төлөөлж:

Захиргаа, санхүүгийн ...........Д-ийн “..............” ХХК-ийн

хэлтсийн мэргэжлийн ..............сургуулийн захирал

......................... А.Эрдэнэмөнх захирал

 .................../нэр/ ................./нэр/

Утас-315535, 99860116 Утас-................ Утас-....................

 ХЯНАСАН:

ЗАХИРГАА, САНХҮҮГИЙН

ХЭЛТСИЙН ДАРГА Х.ЖАРГАЛСАЙХАН